Document ID: 32007R0588

KOMISIJAS REGULA (EK) Nr. 588/2007
(2007. gada 30. maijs),
ar ko groza Regulu (EK) Nr. 2659/94 par sīki izstrādātiem noteikumiem atbalsta piešķiršanai par Grana padano, Parmigiano-Reggiano un Provolone siera privātu uzglabāšanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un jo īpaši tās 10. panta b) apakšpunktu,
tā kā:
(1)
Komisijas Regulas (EK) Nr. 2659/94 (2) 6. panta 1. punktā noteikti atbalsta apjomi par Grana padano, Parmigiano-Reggiano un Provolone siera privātu uzglabāšanu. Ņemot vērā pieejamos finanšu resursus, kopējā atbalsta apjomā ir jāatspoguļo uzglabāšanas izmaksu izmaiņas un paredzamās tirgus cenas. Tomēr diferencēt atbalsta komponenti nav adekvāti.
(2)
Regula (EK) Nr. 2659/94 attiecīgi jāgroza.
(3)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2659/94 6. panta 1. punktu aizstāj ar šādu:
“1. Atbalsta apjoms par siera privātu uzglabāšanu ir šāds:
-
EUR 0,48 par tonnu par vienu uzglabāšanas dienu attiecībā uz Grana padano sieru,
-
EUR 0,56 par tonnu par vienu uzglabāšanas dienu attiecībā uz Parmigiano-Reggiano sieru,
-
EUR 0,40 par tonnu par vienu uzglabāšanas dienu attiecībā uz Provolone sieru.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 30. maijā

Labels: 3
17
6